Liiklusseaduse muudatus, mis lihtsustab B-kategooria juhiloa omanikele A1-alamkategooria mootorrattaga sõitmise õiguse omandamist, lükkub edasi.
Mootorratta juhiloa saamine ei lihtsustu
Seaduse muudatus oleks kaasa toonud selle, et B-kategooria juhiloa omanik võib sõita kuni 125 cm3 (11 kW) mootorrattaga ilma teooria- ja sõidueksamit tegemata tingimusel, et ta on läbinud autokoolis ohutute sõiduvõtete kursuse. Sel juhul teeks maanteeamet märke liiklusregistrisse, mis tõendab B-kategooria juhtimisõigusega juhi õigust juhtida A1-kategooria mootorsõidukit.